Държавен вестник, бр. 99, 2009 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  99
за приходите и съответните бюджети, сметки 
и фондове се извършва на базата на данните 
от годишните отчети за касовото изпълнение 
на бюджетите и извънбюджетните сметки и 
фондове на бюджетните предприятия.
(3) Министърът на финансите дава указания 
по прилагането на ал. 1 и 2.
§ 26. При неизпълнение на приходите по 
бюджета на Националната здравноосигурителна 
каса за 2010 г. плащанията на Националната 
здравноосигурителна каса се извършват за 
сметка на изменение на средствата по сметки.
§ 27. (1) Неизпълнението на приходите по 
бюджета на държавното обществено осигу­
ряване за 2010 г., както и превишението над 
предвидените разходи за пенсии, помощи и 
обезщетения, изплащани от бюджета на дъ­
ржавното обществено осигуряване, може да се 
финансира за сметка на централния бюджет по 
ред, определен от Министерския съвет.
(2) Министерският съвет може да одобри 
допълнителен трансфер за бюджета на държав­
ното обществено осигуряване по реда на ал. 1 
включително и в случаите, когато този допъл­
нителен трансфер може да доведе до влошаване 
на бюджетното салдо по чл. 1, ал. 3.
§ 28. В случаите, когато бюджетните уч­
реждения, финансирани от държавния бюджет, 
от бюджетите на общините или по реда на 
извънбюджетните средства, са настанени в 
сгради – собственост на държавата или на 
общините, те не заплащат наеми.
§ 29. (1) Бюджетът на общината в частта за 
делегираните от държавата дейности се съста­
вя на основата на държавните трансфери по 
чл. 10, ал. 1 и частта от целевата субсидия за 
капиталови разходи.
(2) Реализираните в края на годината ико­
номии от средствата за финансиране на деле­
гираните от държавата дейности остават като 
преходен остатък по бюджета на общината и се 
използват за финансиране на същите дейности.
(3) При възникване на временен недостиг 
на средства за финансиране на делегираните 
от държавата дейности министърът на финан­
сите предоставя авансова сума от одобрената 
субсидия след мотивирано искане и с решение 
на общинския съвет.
(4) Размерът на общата изравнителна субси­
дия може да се увеличава/намалява в случаите 
на структурни промени чрез компенсирана 
промяна между съответните бюджети.
§ 30. С решение на общинския съвет след 
30 юни 2010 г. могат да се прехвърлят сред­
ства от един вид разходи в друг вид разходи в 
делегираните от държавата дейности на съот­
ветната функция, с изключение на разходите в 
делегираните от държавата дейности по функция 
„Образование”, при условие че няма просрочени 
задължения в делегираната дейност, от която 
се пренасочва.
§ 31. За дейностите в системата на културата 
по решение на общинските съвети се предос­
тавя правото на второстепенни разпоредители 
с бюджетни кредити с възможност да съставят 
бюджети.
§ 32. Определя извънбюджетните сметки и 
фондове за 2010 г. съгласно приложение № 9.
§ 33. (1) Левовите плащания на Държавен 
фонд „Земеделие”, включително и плащанията 
на Разплащателната агенция, както и на из­
вънбюджетната сметка на Националния фонд 
към министъра на финансите за средствата от 
Структурните фондове на Европейския съюз и 
от Кохезионния фонд, включително и плащани­
ята за сметка на свързаното с тях национално 
съфинансиране и авансово финансиране от 
централния бюджет, се извършват чрез систе­
мата за електронни бюджетни разплащания.
(2) Освен чрез трансфери авансовото фи­
нансиране от централния бюджет може да се 
извършва по реда, в размерите и сроковете 
за предоставяне, погасяване и отчитане, пред­
видени за финансирането на плащанията на 
извънбюджетните сметки и фондове, вклю­
чени в системата за електронни бюджетни 
разплащания, при недостиг на средствата по 
съответната сметка.
(3) Средствата от Европейския съюз по ал. 1 
постъпват по сметки в Българската народна 
банка. Министърът на финансите съгласувано 
с управителя на Българската народна банка 
определя реда и начина на обслужване на тези 
сметки и извършването на операции по тях.
(4) Средствата по частта за Шенген от 
временния Инструмент за улесняване на бю­
джетните парични потоци и за подпомагане 
изпълнението на Шенгенското споразумение 
се предоставят за разходване чрез извънбю­
джетната сметка на Националния фонд към 
министъра на финансите при спазване на ус­
тановения механизъм за тяхното разходване.
(5) В случай че част от разходите за данък 
върху добавената стойност за реализацията на 
проекти, финансирани по частта за Шенген 
от временния Инструмент за улесняване на 
бюджетните парични потоци и за подпомагане 
изпълнението на Шенгенското споразумение, 
не бъдат признати за приемливи, средствата, 
необходими за покриването им, се предоставят 
по извънбюджетната сметка на Националния 
фонд към министъра на финансите чрез ко­
рекция на бюджетните му взаимоотношения с 
централния бюджет.
§ 34. (1) Средствата на извънбюджетната 
сметка на Националния фонд към министъра 
на финансите се получават, разходват и отчитат 
в съответствие с изискванията на Европейския 
съюз по реда на чл. 45, ал. 2 от Закона за 
устройството на държавния бюджет.
(2) Годишните разчети на извънбюджетните 
средства по ал. 1 се утвърждават и актуализират 
от Министерския съвет.